Ovenstående besked tikkede ind på det sociale medie Jodel i nat. Beskeden kommer fra en anonym bruger, men Fyns Politi undersøger sagen.

Samtidig er patruljeringen på og omkring Syddansk Universitet forøget, og Fyns Politi har orienteret universitetets rektorat om det forøgede trusselsbillede.

Klokken otte i morges sendte Henrik Dam, rektor for SDU, følgende mail til medarbejderne.

- Politiet vurderer ikke, at man skal blive hjemme, men vil øge patruljeringen på SDU. Jeg vil samtidig opfordre til, at I er opmærksomme og ekstra årvågne, og give besked, hvis I oplever noget usædvanligt, skriver han i en mail.